Zhantas/Cleaned-Kyrgyz_Wikipedia huggingface dataset:
Жубайлардын биргелешкен менчиги

Жубайлардын биргелешкен менчиги – жубайлар тарабынан никеде турган мезгил ичинде жыйналган мүлк. Ж. б. м-не төмөндөгүлөр кирет: жубайлардын арбиринин эмгектик иш-аракетинен, ишмердик иш-аракетинен алган, интеллектуалдык ишмердигинин натыйжасында түшкөн кирешелери, алар алган бааракы, жөлөкпулдар, ошондой эле атайын максатка багытталбаган башка төлөмдөр (материалдык жардам суммалары, майып болуунун же денсоолугуна башкача залал келүүнүн натыйжасында эмгекке жарамдуулугун жоготкондугуна байланыштуу келген зыяндын ордун толтуруу үчүн төлөнгөн кошунду д. у. с.). Ошондой эле, алардын жалпы кирешелерине сатылып алынган кыймылдуу жана кыймылсыз мүлктөр, баалуу кагаздар, пайлар, аманат, салымдар, кредиттик же башка коммерциялык уюмдардын капиталына салынган үлүштөр, жубайлар никеде турган мезгилде жыйнаган аргандай башка мүлктөр Ж. б. м. болуп саналат, мында жубайлардын кимисинин атына алынгандыгы, кимисинин атынан салынгандыгы эсепке алынбайт. Никеде турган мезгилде үй чарбачылыгын жүргүзгөн, балдарды карап-баккан же болбосо башка жүйөлүү себептер менен өзалдынча киреше албаган жубайдын да Ж. б. м-не укугу бар. Ж. б. м-не ээлик кылуу, пайдалануу жана тескөө алардын өзара макулдугу боюнча жүзөгө ашырылат. Жубайлардын бири Ж. б. м-н тескөө боюнча бүтүм түзүлгөндө ал башка жубайдын макулдугу менен жүргүзүп жатат деп эсептелинет. Ж. б. м. тескөө боюнча жубайлардын бири тарабынан түзүлгөн бүтүм башка жубайдын макулдугу болгон эмес деген жүйө менен сот аркылуу жараксыз деп табылышы мүмкүн, мында башка жубай бул тууралуу талап коюшу керек жана бүтүмдүн экинчи тарабы башка жубайдын ушул бүтүмдү түзүүгө макулдугу жок экендиги тууралуу билгендигин же билүүгө тийиш экендигин далилдөө зарыл.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жүгүртүм жөндөмдүүлүгү

Жүгүртүм жөндөмдүүлүгү – жарандык укук обьектилеринин касиети; эгер алар мыйзамдарга ылайык жарандык жүгүртүмдөн алынып салынбаса же жарандык жүгүртүмдө чектелбесе, универсалдуу мурастоо тартибинде (мураска калтыруу, юридикалык жактарды кайра түзүү) эркин ажыратылат же бир жактан бир жакка өтүү мүмкүнчүлүгүнө ээ болот. Жүгүртүүдө турууга жол берилбеген жарандык укук обьектилеринин түрлөрү (жүгүртүүдөн чыгарылып салынган обьектилер) мыйзамда так көрсөтүлүүгө тийиш. Жүгүртүүнүн айрым бөлүктөрүнө гана тийиштүү болгон же болбосо жүгүртүүдө турууга атайын улуксат боюнча гана жол бериле турган жарандык укук объектилеринин түрлөрү (чектелген жөндөмдөгү объектилер) мыйзамда каралган тартипте аныкталат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жүгүртүм коносаменти

Жүгүртүм коносаменти – товар башкаруучу документ ( коносамент ), кармоочусу товарларга ээлик кылуу, ошондой эле документтин шарттарына ылайык аларды документ берүүчү тарабынан болуучу аргандай каяшалардан эркин берүү укугуна ээ болот. Ж. к. көрсөтүүчүгө же кагазда аталган адамдын буйругуна түзүлүүгө тийиш.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр 
Категория:Бухгалтердик эсеп
Жүгүртүмдөгү товарларды барымталоо

Жүгүртүмдөгү товарларды барымталоо – товарларды барымталоо алардын барымта жөнүндөгү келишимде көрсөтүлгөн жалпы көлөмү азайбаган шартта гана ага барымтага коюлуучу мүлктүн түзүмүн жана натуралай таризин (даяр продукциянын, жарым фабрикаттардын, материалдардын, чийки заттардын товардык жыйымын ж. б.) өзгөртүү укугун берүү менен барымтага берүүчүдө калтыруу таанылат. Барымталанган жүгүртүмдөгү товарлардын наркын төмөндөтүүгө, келишимде башка жагдай каралбаса, барымта менен камсыз кылынган милдеттенменин аткарылган бөлүгүнүн көлөмүндө гана жол берилет. Барымта берүүчү тарабынан ээликтен ажыратылган жүгүртүмдөгү товарлар сатып алуучунун менчигине, чарба жүгүртүүсүнө же ыкчам башкаруусуна өткөн учурдан тартып барымта болуудан калат, ал эми барымта берүүчү сатып алган, келишимде көрсөтүлгөн товарлар барымта берүүчүнүн аларга карата менчиктөө же чарба жүргүзүү укугу пайда болгондон тартып барымта болуп калат. Барымта берүүчү Ж. т. б. шарттарын бузса, барымта ээси (товарларга өзүнүн белги жана мөөрөлөрүн басып) аны менен баардык аткарымдарды токтотуп коюуга акылуу.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жүгүртүмсүз индоссамент

Жүгүртүмсүз индоссамент – «Мага жүгүртүмсүз» деген сөзү жана кол коюучунун колу бар, аны вексель боюнча төлөмдөрдүн түшүү жоопкерчилигинен бошоткон индоссамент .
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жугуштуу оорулардын алдыналуу

Жугуштуу оорулардын алдыналуу – алдынала эмдөө жолу аркылуу жугуштуу ооруларды эскертүү, таралуусун чектөө жана жоюу максатында көрүлгөн ишчаралар тутуму.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жүзүкаралык

Жүзүкаралык – эларалык гуманитардык укукта каршылаштын ишенимине кирип, аны куралдуу кагылышуулардын учурунда корголуу укугуна ээлигине же эларалык укук ченемдерине ылайык ошондой укукту берүүгө милдеттүүлүгүнө ишендирүүгө багытталган аракеттер. Женева конвенциясынын 1949-жылдын 12-августундагы кошумча Протоколунун эларалык куралдуу кагылышуулардын курмандыктарын коргоого тийешелүү 37-статьясына ылайык 1977-жылдын 8-июнунан тартып Ж. менен каршылашты туткунга алууга же жарадар кылууга жана өлтүрүүгө тыюу салынат. Ж-тын мисалына төмөнкү анткорлуктар кирет: а) элдешүү желеги алдында сүйлөшүү аракетин кылымыш этүү же багынымыш болуу; б) жарадарлыгына же ооруга байланыштуу катардан чыгымыш этүү; в) жарандык адам же комбатант эмес болуу; г) БУУнун, бейтарап же жаңжалга аралашпаган башка мамлекеттердин аскердик кийим-кечесин, белгилерин жана энин пайдалануу менен өзүн корголуу укук-милдеттерине ээдей көрсөтүү. Ж-ты эларалык укукта тыюу салынбаган аскерий айла-амалдардан айырмалай билүү керек.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жүйөсүз кылмыш

Жүйөсүз кылмыш – кылмыштанууда чыныгы себеби кылмышкерлердин өздөрүнө да түшүнүксүз же алар аны айланадагылардан жашырышкан кылмышты билдирүүчү шарттуу аталгы.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жүк алуучу

Жүк алуучу – жүк жөнөтүүчүнүн көрсөтмөсү боюнча жүк жеткирилген жерде жүктү ала турган жак.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жүк дүмүрчөгү

Жүк дүмүрчөгү – темиржол же ички суу унаа органдарынын жүк ташуу үчүн жүктү кабыл алгандыгын күбөлөндүрө турган документ, тактап айтканда, товардык-материалдык баалуулуктарды ташуучунун тилкаты. Ж. д. белгилүү бир жүк жөнөтүүчүнүн атына толтурулат жана анын өзүнө берилет. Жүк жоголгон учурда Ж. д. жүк ташуучуга карата талап менен доо коюуга укук берет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр 
Категория:Бухгалтердик эсеп
Жүк жөнөтүүчү

Жүк жөнөтүүчү – жүктү жөнөтүүгө тапшырган жана жүк ташуу документинде жүк жөнөтүүчү катары көрсөтүлгөн жүк ташып жеткирүү келишиминин бир тарабы
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жүк жыйымы

Жүк жыйымы – бирнече жүк коштом кагазы боюнча бир жүк жөнөтүүчү тарабынан бир же бирнече жүк алуучунун дарегине жөнөтүү үчүн кабыл алынган жүк.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жүк коштом

Жүк коштом – жүк ташуу келишими менен 
шарттарын, ошондой эле жүк жөнөтүүчүдөн жүк алгандыгын күбөлөндүрүүчү жүктү 
коштоп жүрө турган документ. Ж. к-ду түзүү тартибин жана жүктү ташуу келишимин 
жол-жоболоштуруу боюнча колдонулуучу техникалык каражаттар жүк ташуу эрежелерине 
ылайык аныкталат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жүк манифести

Жүк манифести – жүк ташууга жоопкер тарап же аны тейлөөчү агент тарабынан жол-жоболоштурулуп, ал каттам боюнча катталып жүрүп отура турган жүк тартуу документи.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жүк опциону

Жүк опциону – кире жалдоочунун келишим жүгүн толук же жарым-жартылай алмаштыруу укугу.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жүк ташууну уюштуруу тууралуу келишим

Жүк ташууну уюштуруу тууралуу келишим – ташып жеткирүүчү менен жүктүн ээсинин ортосунда жүктөрдү үзгүлтүксүз ташуунун зарылдыгынан улам түзүлүүчү узак мөөнөттүү келишим. Ж. т. у. т. к. боюнча ташуучу жүктөрдү белгиленген мөөнөттө алууга, а жүктүн ээси – белгиленген көлөмдөгү жүктү ташууга берүүгө милдеттенет. Ж. т. у. т. к. унаа каражаттарын жана жүктөрдү берүүнүн мөөнөтү, көлөмү, эсептешүүнүн тартиби жана ташып жеткирүүнү уюштуруунун башка шарттары аныкталат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жүк ташып жеткирүү келишими

Жүк ташып жеткирүү келишими – ташып жеткирүү келишимдеринин бир түрү, ал боюнча ташуучу өзүнө жүк жөнөтүүчү ишенип берген жүктү тийешелүү жерине жеткирип, аны жүктү алууга ыйгарым укуктуу адамга (алуучуга), а жүк жөнөтүүчү жүктү ташып жеткиргендиги үчүн белгиленген каражатты төлөөгө милдеттенген келишим. Ж. т. к-н түзүү коштом кагазын (коносаментти же тийешелүү унаа уставында же кодексте каралган башка жүк документин) толтуруу жана жүк жөнөтүүчүгө берүү менен бышыкталат. Жүк ташуучу менен жүк ээси (үзгүлтүксүз жүк ташуу зарыл болгондо) жүк ташууну уюштуруунун узак мөөнөттүү келишимин түзө алышат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жүктөлгөн салмак

Жүктөлгөн салмак – товардын жөнөтүлгөн жеринде жүктөөдө аныкталган жана унаа документинде көрсөтүлгөн салмагы. Адатта товарга жүктөлгөн салмагы боюнча төлөө сатуучуга пайдалуу, анткени, ал жолдо азайып калуу тобокелчилигин тартпайт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жүктү деңизде ташып жеткирүү жөнүндө келишим

Жүктү деңизде ташып жеткирүү жөнүндө келишим – ташып жеткирүүчү же кире ээси өзүнө жөнөтүүчү тарабынан тапшырылган жүктү барар жерине чейин жеткирүүгө жана жүктү кабылдоого ыйгарым укуктуу адамга (алуучуга) тапшырууга, ал эми жөнөтүүчү же кире ээси жүк ташып жеткиргени үчүн белгиленген акчаны (киреакы) төлөп берүүгө милдеттенген келишим.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жүктү таксировкалоо

Жүктү таксировкалоо – тарифтерге ылайык төлөмдөр менен жүк ташуу үчүн кошумча жыйымдарды эсептеп чыгуу. Ал төмөнкүлөрдөн турат: тарифтик аралыкты аныктоодон; бул жөнөтүмгө колдонулуучу тарифти табуудан; жүк тартуу акысы менен кошумча жыйымдарды эсептеп чыгуудан.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жумуш берүүчү

Жумуш берүүчү – кызматчы менен эмгек мамилесин түзгөн жеке, же болбосо юридикалык жак (уюм). Ж. б. кызматчыга эмгек акысын төлөп берүүгө жана мыйзамдарда, жамааттык келишимдерде же тараптардын макулдашууларында каралган эмгек шарттары менен камсыз кылууга милдеттүү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жумуш берүүчүлөрдүн өкүлдөрү

Жумуш берүүчүлөрдүн өкүлдөрү – юридикалык жактын уюштуруу документтерине ылайык уюмдардын жетекчилери же башка ыйгарым укуктуу жактар, ошондой эле ыйгарым укуктуу жактар же болбосо жумуш берүүчүлөрдүн бирикмелеринин (ассоциацияларынын) органдары.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жумуш тилдери

Жумуш тилдери – эларалык уюмдардын күндөлүк ишинде кабыл алынган ырасмий тилдер.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жумуш убактысы

Жумуш убактысы – кызматчы ички эмгек тартибинин эрежелерине же иш нөөмөтүнө, болбосо эмгек келишиминин шарттарына ылайык, өзүнүн эмгектик милдеттенмелерин аткара турган убакыт аралыгы. Ж. у. күндарек апта (жумуш аптасы) же сутка (жумуш күнү, кезмет, нөөмөт) аралыгынын узактык ченин белгилөө жолу аркылуу ченемдештирилет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жумушка калыбына келтирүү

Жумушка калыбына келтирүү – эмгек укугунда мыйзамсыз бошотулган же башка жумушка которулгандарды өз жумуш ордуна кайра коюу. Ал эмгек талаш-тартышын карай турган органдар тарабынан жүргүзүлөт. Уюм жумуш ордуна кайра жайгашкан адамдын аргасыз ишке чыкпаган күндөрү үчүн орточо эмгек акысын төлөп берет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жумушсузга базалык жөлөкпул

Жумушсузга базалык жөлөкпул – жумушсузга жөлөкпулдун эң төмөнкү өлчөмү КР Социалдык фондусунун келерки жылга жумшала турган каражатын бекитүү учурунда КР ЖК тарабынан белгиленет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жумушсуздар

Жумушсуздар – эмгекке жарамдуу курактарында (аялдар 58, эркектер 63 жашка чейин) КР аймагында туруктуу жашаган, жумуштары жок, жеке ишкердик менен алектенишпеген, окуу жайларынын күндүзгү бөлүмдөрүндө окушпаган, аскер кызматын өтөп жатпаган жана мамлекеттик жумуш менен камсыз кылуу кызматында каттоодон өткөн эмгекке жарамдуу жарандар жумушсуздар болуп эсептелет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жумушсуздук боюнча жөлөкпул

Жумушсуздук боюнча жөлөкпул – мамлекет тарабынан кепилденген, ырасмий катталган жумушсуз жарандарга КР калкты жумуш менен камсыз кылууга жана окутууга көмөктөшүү фондунан убактылуу көрсөтүлүүчү материалдык жардам.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жумуштан бошотуу

Жумуштан бошотуу – мыйзамда каралган негиздер боюнча эмгек келишимин токтотуу. Ал кызматкердин демилгеси боюнча, администрациянын (жумуш берүүчүнүн) демилгеси боюнча, башка мыйзамдык негиздер боюнча ж. б. болуп бөлүнөт. КР эмгек укугу боюнча – тартипке чакыруунун эң катуу түрү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7]

Категория:Юридикалык аталгылар жана түшүнүктөр
Жүргүнчү

Жүргүнчү — жолоочулук документтери бар жана учак, кеме, поезд же автоунаа каражаттары менен сапар чеккен жаран (жеке жак).

 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жүргүнчүлөр баракчасы

Жүргүнчүлөр баракчасы – учак же кеме жүргүнчүлөрүнүн тизмеси жазылган баракча. Анда алардын аты-жөнү менен дагы башка маалыматтар камтылат, өлкө бекетинен чыгып жатканда же четөлкө бекетине келип жеткенде, эмиграциялык бийлик өкүлдөрүнө көрсөтүлөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жүргүнчүлөрдү ташып жеткирүү келишими

Жүргүнчүлөрдү ташып жеткирүү келишими – ташуучу жүргүнчүнү тийштүү жерине жеткирүүгө, а жүргүнчү жанжүк тапшырган кырдаалда аны да жерине жеткирип, жанжүктү алууга ыйгарым укуктуу адамга тапшырууга милдеттенген келишим; жүргүнчү өзүн жана жанжүгүн жеткиргендиги үчүн белгилүү акыны төлөөгө милдеттенет. Ж. т. ж. к. билет, ал эми жүргүнчүнүн жанжүк тапшырганы – жанжүк дүмүрчөгү менен күбөлөнөт. Билет жана дүмүрчөк тариздери унаа уставдарында жана кодекстеринде белгиленген тартипте аныкталат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жүрүм

Жүрүм – сотто же административдик органдарда, сот өндүрүшүндө иштерди кароо тартиби; сот иши.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жүрүм чечими

Жүрүм чечими – кылмыш-жаза процессинде өз ыйгарым укугунун чегинде чыгарган жана белгилүү бир таризде бирдирген кылмыш-жаза процессин алпарып жаткан органдардын кылмыш-жаза-процесстик укугун колдонуу актысы: өкүм, токтом, жыйынтык, сунуш, санкция.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жүрүм-турум кодекстери

Жүрүм-турум кодекстери – эларалык соода укуктарынын кошумча булактарынын бири. Эларалык экономикалык мамилелерди мамлекеттен тышкары жөнгө салуу үлгүсү болуп саналат. Алсак, 1937-жылы Эларалык соода палатасы тарабынан Жарнама иштеринин эларалык кодекси кабыл алынып, ал 1949-, 1955-, 1966-, 1973-, 1986-жылдары кайра каралган. Тийешелүү келишимдердин түзүлүшү менен Франшизы эларалык ассоциациясы тарабынан Ж.-т. к. ( code ofethica ) басып чыгарылган. Табияты жагынан бири-бирине окшош документтер тийешелүү биржалар менен банк ассоциациялары, ошондой эле айрым фирмалар тарабынан түзүлөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жүрүш (көчө жүрүшү)

Жүрүш (көчө жүрүшү) – конституциялык укуктагы манифестация эркиндигин ишке ашыруу ыкмаларынын бири; КР мыйзамдары боюнча, белгилүү бир маселеге мамлекеттик органдардын, коомдук уюмдардын, кызмат адамдарынын, жарандардын көңүлүн буруу же алардын чечимдери менен аракеттерине өзүлөрүнүн макул эмес экендигин билдирүү же колдоо максатында, белгилүү багытта же каттам боюнча жүрүү менен, жарандардын пикирин билдирүү үчүн адамдар тобу тарабынан жасалуучу акция катары түшүнүлөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Жыйнак

Жыйнак – автордук укук тууралуу КР жарандык мыйзамдары боюнча, чыгармачылык эмгектин натыйжасы болгон материалдарды иргөө жана аны жайгаштыруу боюнча чыгармалар курамы (энциклопедия, антология, көрсөткүчтөр топтому). Чыгармага негизделген жана ал аркылуу киргизилген автордук укук объектиси болуп саналган-саналбагандыгына карабастан, курама чыгарма автордук укук тарабынан корголот.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Жыйнак документ

Жыйнак документ – бухгалтердик эсептеги бирнече баштапкы документтердин кошундусу. Ж. д-те мурдагы тийешелүү баштапкы документтер аркылуу жол-жоболоштурулган чарбачылык аткарымдар чагылдырылат. Ж. д-ке аванс отчету, касса отчету ж. б. кирет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Категория:Бухгалтердик эсеп
Жыйналыш

Жыйналыш – 1) бири-бирине уюмдаштык жагынан чоочун эмес адамдардын (бир уюмдун, эмгек жамаатынын мүчөлөрүнүн) күн мурдатан белгиленген жерде (жабык жайда же ачык орунда) жана убакытта кандайдыр бир маселени чогуу талкуулоо жана чечим кабыл алуу үчүн чогулуп бирге болушу; 2) бийликтин жана өзалдынча башкаруунун өкүлчүлүктүү органдарынын аталышына кирүүчү аталгы (мыйзам чыгаруу Ж., улуттук Ж., элдик Ж., конституциялык Ж. ж. б. у. с.).
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр